CELEX: C2005/006/90
Language: et
Date: 2005-01-08 00:00:00
Title: Kohtuasi T-463/04: Danish Management A/S-i 2. detsembri 2004. aasta hagi Euroopa Ühenduste Komisjoni vastu

8.1.2005   
            
            
               ET
            
            
               Euroopa Liidu Teataja
            
            
               C 6/46
            
         Danish Management A/S-i 2. detsembri 2004. aasta hagi Euroopa Ühenduste Komisjoni vastu
   (Kohtuasi T-463/04)
   (2005/C 6/90)
   Kohtumenetluse keel: inglise
   Danish Management A/S, asukoht Viby J, Taani, esitas 2. detsembril 2004 esimese astme kohtusse hagi Euroopa Ühenduste Komisjoni vastu. Hageja esindajad on solicitor C. Kennedy-Loest ja solicitor C. Thomas.
   Hageja palub esimese astme kohtul:
   
               —
            
            
               tühistada komisjoni 18. novembri 2004. aasta ning 30. novembri 2004. aasta otsused, millega lükati tagasi hageja pakkumine pakkumismenetluses teenuslepingu sõlmimiseks Euroopa Ühenduse poolt rahastatavate väliskoostöö projektide ja programmide rakendamise seisesüsteemi osas – lot 2: AKV, Lõuna-Aafrika ja Kuuba – EuropeAid 119453/C/SV/Multi;
            
         
               —
            
            
               jätta kohtukulud Euroopa Ühenduste Komisjon kanda.
            
         Õiguslikud alused ja peamised argumendid
   Hageja esitas pakkumise teenuslepingu sõlmimiseks Euroopa Ühenduse poolt rahastatavate väliskoostöö projektide ja programmide rakendamise seiresüsteemi osas – lot nr 2 AKV, Lõuna-Aafrika ja Kuuba kohta, mis avaldati 26. mail 2004. aastal. (1)
   
   Komisjon lükkas selle pakkumise oma 18. novembri 2004. aasta otsusega tagasi ebakõla tõttu hageja rahalise pakkumise ja tehnilise pakkumise vahel vajaminevate töötajate ning päevade arvu osas. Komisjon kinnitas oma otsuse 30. novembri 2004. aasta kirjaga.
   Hageja väitel põhineb komisjoni otsus faktilisel eksimusel, kuna hageja sõnul nimetatud ebakõla ettevõtja pakkumise kahe osa vahel ei esinenud.
   Hageja juhib sealjuures tähelepanu, et komisjon oleks pidanud selgitama väidetavat ebakõla ning, jättes seda enne hageja pakkumise tagasilükkamist tegemata, on komisjon toime pannud ebaproportsionaalse teo ning ei ole nõutavat hoolsust üles näidanud, rikkudes seetõttu hoolsuskohustust.
   
      (1)  ELT S 102-081573.